দিল্লি কাণ্ডে নয়া মোড়, আল ফালাহ বিশ্ববিদ্যালয়ের চেয়ারম্যান গ্রেফতার

ওয়েবডেস্ক-  দিল্লি কাণ্ডে চাঞ্চল্যকর মোড়।  আল ফালাহ বিশ্ববিদ্যালয়ের (Al Falah University) চেয়ারম্যান জাভেদ আহমেদ সিদ্দিকিকে (Javed Ahmed Siddiqui)  গ্রেফতার করল এনফোর্সমেন্ট ডিরেক্টরেট বা ইডি (ED)। জালিয়াতির অভিযোগের তদন্ত করতে মঙ্গলবার সকালেই সংস্থার দিল্লির অফিসে অভিযান চালায় ইডি। পাশাপাশি এই বিশ্ববিদ্যালয়ের সঙ্গে যুক্ত ২৫টি জায়গাতেও একযোগে তল্লাশি চালায় তদন্তকারী আধিকারিকেরা। আগে থেকেই ইডির নজরে ছিলেন আল ফালাহ-র প্রতিষ্ঠাতা জাভেদ আহমেদ সিদ্দিকি। তাকে জিজ্ঞাসাবাদ করা হয়। দীর্ঘ জিজ্ঞাসাবাদের পর বহু প্রশ্নের উত্তর না পাওয়ায় গ্রেফতার।
দিল্লি কাণ্ডে সন্দেহভাজন জঙ্গি হিসেবে ধৃত চিকিৎসক শাহিন সইদ ও চিকিৎক মুজাম্মিল শাকিলকে আল ফালহাতে চাকরি দিয়েছিলেন এই জাভেদ আহমেদ সিদ্দিকি।
আরও পড়ুন-  দিল্লি কাণ্ডে খবর সম্প্রচারে সংবাদ মাধ্যমকে সতর্ক করল কেন্দ্র
সিদ্দিকির বিরুদ্ধে এর আগে একাধিক দুর্নীতি, কারচুপির অভিযোগ সামনে এসেছে। এমনকী জাভেদ আহমেদ সিদ্দি্কি ও তার এক সঙ্গীর বিরুদ্ধে প্রতারণা, বিশ্বাসভঙ্গ, জাল নথি তৈরি করার অভিযোগ আছে। দিল্লির একটি থানায় সিদ্দিকি ও আরও কয়েকজনের নামে চিটফান্ড চালানো ও প্রতারণার অভিযোগ উঠেছিল।
আল ফালাহ নামে একটি সংস্থায় বিনিয়োগের মাধ্যমে রিটার্নের কথা বলে বিপুল টাকা তুলে উধাও হয়ে যায়। প্রায় সাড়ে ৭ কোটি টাকা লোপাট করে দেওয়ার অভিযোগ আছে। ২০০১ সালে এবার গ্রেফতার হন সিদ্দিকি, পরে ২০০৪ সালে জামিন হয় তার।
দেখুন ভিডিও-